EB/Streymur hevur í dag gjørt leiguavtalu við HB um unga verjuleikaran Ára Arge, sum seinastu tíðina hevur royndarvant á Eiði. Hann hevur eisini fingið nógva spælitíð í teimum báðum fyrstu venjingardystunum, har hann hevur víst góðar dygdir. Ári hevur fyri tað mesta spælt í vinstru verjusíðu. Ári er 18 ára gamal og er uppvaksin í HB, men hevur eisini eitt skifti roynt seg í donskum fótbólti, har hann í 2019 spældi við unglingaliðnum hjá OB. Í fjør var Ári leigaður út til AB, har hann leikti 12 dystir í Betrideildini og ein í steypakappingini. Hann hevur eisini leikt 10 U17-landsdystir og 3 U19 landsdystir. Vit bjóða Ára at vera hjartaliga vælkomnan til EB/Streym og góða eydnu í komandi avbjóðingum. 228660.